section_heading: Razvoj
paragraph_text: Treći problem tiče se radarskog odraza odnosno vezan je uz tzv. "stealth" tehnologiju. Prema procjenama mnogih stručnjaka, Su-57 ima bitno manji radarski odraz uspoređujući ga s lovcima 4. i 4++ generacije poput Gripen-a, Eurofighter-a, F-18 E/F, F-16 Block 70, Su-35 itd; no još uvijek nedostatan za 5. generaciju. Ruska vojska je pak napomenula da su u određenoj mjeri žrtvovali radarski odraz za bolje manevarske sposobnosti, što i nije iznenađujuće jer Su-57 zaista ima superiornije manevarske sposobnosti od američkih lovaca 5. generacije poput F-22 i F-35.